Μόουζες Οντουμπάτζο

Ο **Μόουζες Αντεσίνα Αγιούλα Τζούνιορ Οντουμπάτζο** (αγγλικά:*Moses Adeshina Ayoola Junior Odubajo*, γεννημένος στις 28 Ιουλίου 1993) είναι Άγγλος με καταγωγή από τη Νιγηρία, επαγγελματίας ποδοσφαιριστής που αγωνίζεται ως δεξί μπακ στην κυπριακή Λίγκα για λογαριασμό της Ομόνοιας. Θεωρείται προϊόν των ακαδημιών της Λέιτον Όριεντ και έχει εκπροσώπησε την Αγγλία σε επίπεδο Κ20. 

## Καριέρα
### Λέιτον Όριεντ
Ο Οντουμπάτζο ξεκίνησε την ενασχόλησή του με το ποδόσφαιρο σε ηλικία 12 ετών στα τμήματα υποδομών της Μίλγουολ. Ένα αιφνίδιο γεγονός, ο θάνατος από ελονοσία, της μητέρας του τον ανάγκασε να αφήσει πίσω του το ποδόσφαιρο σε ηλικία 13 ετών. 
Επέστρεψε στη Μίλγουολ μετά από κάποιο διάστημα, αλλά στη συνέχεια μεταπήδησε στις ακαδημίες της Λέιτον Όριεντ, με την οποία υπέγραψε ετήσιο επαγγελματικό συμβόλαιο συνεργασίας στις 29 Απριλίου 2011.
Τη σεζόν 2011-12, ο Οντουμπάτζο κλήθηκε για πρώτη φορά να αγωνιστεί με την πρώτη ομάδα της Λέιτον Όριεντ και πραγματοποίησε τον ντεμπούτο του σε έναν αγώνα του πρώτου γύρου του Λιγκ Τρόφι εναντίον της Ντάγκεναμ εντ Ρέντμπριτζ στις 7 Σεπτεμβρίου 2011.  Συνολικά πραγματοποίησε 5 συμμετοχές εκείνη τη χρονιά με τα χρώματα της Λέιτον Όριεντ και στις 25 Ιουνίου 2012 υπέγραψε νέο μονοετές συμβόλαιο με την ομάδα. Οι θετικές εμφανίσεις του, του απέφεραν ένα νέο κλειστό διετές συμβόλαιο, το Φεβρουάριο του 2013  και η σεζόν 2012–13 ολοκληρώθηκε με τον παίκτη να έχει σημειώσει 54 εμφανίσεις και 3 τέρματα, κερδίζοντας το βραβείο του καλύτερου Νέου Παίκτη της ομάδας του.
Τη επόμενη σεζόν, 2013-14, πραγματοποίησε 57 συμμετοχές και σημείωσε 12 τέρματα, Έτσι μετά από συνολικά 116 (οι 93 για το πρωτάθλημα) εμφανίσεις, 16 γκολ (τα 13 για το πρωτάθλημα) και 14 ασίστ με τη Λέιτον Όριεντ στη Λιγκ Ουάν, ο Οντουμπάτζο έκανε το μεγάλο άλμα στην καριέρα του για τις ανώτερες κατηγορίες, το 2014.

#### St Albans City (δανεικός)
Στις 8 Οκτωβρίου 2010, ο παίκτης δόθηκε δανεικός για ένα μήνα στον σύλλογο **St Albans City**. Αγωνίστηκε σε 4 αγώνες χωρίς να σκοράρει.

#### Σάτον Γιουνάιτεντ (δανεικός)
Στις 13 Ιανουαρίου 2012, ο Οντουμπάτζο παραχωρήθηκε στον σύλλογο Σάτον Γιουνάιτεντ ως δανεικός για ένα μήνα. Πραγματοποίησε τρεις εμφανίσεις.
#### Μπίσοπς Στόρτφορντ (δανεικός)
Στις 25 Φεβρουαρίου 2012, ο παίκτης παραχωρήθηκε στον σύλλογο Μπίσοπς Στόρτφορντ με δανεισμό ενός μήνα.

### Μπρέντφορντ
Στις 27 Ιουνίου 2014, ο Odubajo υπέγραψε τριετές συμβόλαιο με την Μπρέντφορντ, η οποία αγωνίζονταν στην Τσάμπιονσιπ  .Αποχώρησε από την ομάδα τον Αύγουστο του 2015 με απολογισμό: 48 (οι 45 για το Πρωτάθλημα) συμμετοχές και τρία τέρματα.

### Χαλ Σίτι
Στις 7 Αυγούστου 2015, υπέγραψε τριετές συμβόλαιο με την Χαλ Σίτι, η οποία επίσης αγωνίζονταν στην Τσαμπιονσιπ. Η πρώτη του χρονιά στο Κίνγκστον απόν Χαλ (2015-16) ήταν απόλυτα θετική, με 53 εμφανίσεις σε όλες τις διοργανώσεις και την ομάδα να κερδίζει το εισιτήριο ανόδου στην Πρέμιερ Λιγκ, Ωστόσο κατά τη διάρκεια της θερινής προετοιμασίας για τη σεζόν 2016–17, ο Odubajo υπέστη εξάρθρωση της επιγονατίδας, που προκάλεσε βλάβη στους συνδέσμους. Η ανάρρωση του καθυστέρησε από δύο νέα κατάγματα στην επιγονατίδα και ο παίκτης δεν επέστρεψε στις προπονήσεις της πρώτης ομάδας μέχρι τον Μάρτιο του 2018, ήτοι 19 μήνες μετά τον αρχικό τραυματισμό του.. Τελικά αποχώρησε από την ομάδα, στις 30 Ιουνίου του 2018.

### Επιστροφή στην Μπρέντφορντ
Στις 7 Αυγούστου 2018, ο Οντουμπάτζο στην ομάδα Μπρέντφορντ ως ελεύθερος και υπέγραψε μονοετές συμβόλαιο, με την επιλογή ανανέωσης για ένα επιπρόσθετο έτος.

### Σέφιλντ Γουένσντεϊ
Στις 11 Ιουλίου 2019 υπέγραψε συμβόλαιο συνεργασίας με την Σέφιλντ Γουένσντεϊ 
### Κουίνς Παρκ Ρέιντζερς
Στις 30 Ιουλίου 2021, ο Οντουμπάτζο μεταπήδησε στην Κουίνς Παρκ Ρέιντζερς με συμβόλαιο ενός έτους  . Με τη  φανέλα της ΚΠΡ αγωνίστηκε 28 φορές, προτού μείνει ελεύθερος.Στην Τσάμπιονσιπ κατέγραψε συνολικά 185 συμμετοχές με 3 γκολ και 11 ασίστ, ενώ έχει ακόμα 37 συμμετοχές και 4 ασίστ στα κύπελλα Αγγλίας
### Άρης Θεσσαλονίκης
Στις 8 Ιουλίου 2022, ο Οντουμπάτζο υπέγραψε τριετές συμβόλαιο συνεργασίας με τον Άρη Θεσσαλονίκης , Στις 13 Νοεμβρίου 2022, σκόραρε το πρώτο του τέρμα με τη φανέλα του Άρη, στην εκτός έδρας νίκη με 0-4 επί του Π.Α.Σ. Γιάννενα . Στις 12 Φεβρουαρίου 2023, ο Οντουμπάτζο σημείωσε το δεύτερο τέρμα του με τη φανέλα του Άρη, στην εντός έδρας ήττα από τον Παναθηναικό me 1-2  Συνολικά κατά την πρώτη σεζόν στο Κλεάνθης Βικελίδης, κατέγραψε 31 συμμετοχές (25 στο πρωτάθλημα, 3 στο Κύπελλο Ελλάδας και 3 στο ΟΥΕΦΑ Γιουρόπα Κόνφερενς Λιγκ).

### Α.Ε.Κ.
Στις 18 Ιουλίου του 2024, ο Οντουμπάτζο ανακοινώθηκε από την ΑΕΚ για 2 χρόνια. 

## Εθνικές ομάδες
Το Δεκέμβριο του 2014, ο Οντουμπάτζο προσκλήθηκε να μετάσχει στις προπονήσεις της Εθνικής Νιγηρίας Κ23 αλλά ο παίκτης απέρριψε την πρόταση. Αντιθέτως αγωνίστηκε πέντε φορές με την Εθνική ομάδα της Αγγλία ΚU20, κυρίως στα πλαίσια του Τουρνουά της Τουλόν του 2015 

## Προσωπική ζωή
Ο Odubajo γεννήθηκε στο Γκρίνουιτς του Λονδίνου και έμεινε ορφανός σε ηλικία 13 ετών, όταν η μητέρα του πέθανε από ελονοσία. Από εκείνη την ηλικία ζούσε μόνος με τον μεγαλύτερο αδερφό του **Tom Bolarinwa**, ο οποίος είναι επίσης ποδοσφαιριστής.

## Διακρίσεις
**Χαλ Σίτι**
* Άνοδος στην Αγγλική Πρέμιερ Λιγκ

**Ατομικές διακρίσεις**
* Καλύτερος Νέος Παίκτης της Χρονιάς 2012-13, για την Λέιτον Όριεντ 
* Παίκτης της Χρονιάς 2011-12, για την ομάδα Νέων της Λέιτον Όριεντ

## Παραπομπές
 
## Εξωτερικοί σύνδεσμοι
*Προφίλ στο transfermarkt.com
*

Κατηγορία:Άγγλοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Πρόσωπα νιγηριανής καταγωγής
Κατηγορία:Ποδοσφαιριστές Λέιτον Όριεντ
Κατηγορία:Ποδοσφαιριστές Μπρέντφορντ ΦΚ
Κατηγορία:Ποδοσφαιριστές Χαλ Σίτι
Κατηγορία:Ποδοσφαιριστές Σέφιλντ Γουένσντεϊ
Κατηγορία:Ποδοσφαιριστές Κουίνς Παρκ Ρέιντζερς
Κατηγορία:Ποδοσφαιριστές Εθνικής Αγγλίας Γ
Κατηγορία:Ποδοσφαιριστές Νάσιοναλ Λιγκ (αγγλικό ποδόσφαιρο)
Κατηγορία:Ποδοσφαιριστές Φούτμπολ Λιγκ (Αγγλία)
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Άγγλοι ποδοσφαιριστές στο εξωτερικό
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Ομόνοιας Λευκωσίας
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ξένοι ποδοσφαιριστές στην Κύπρο